Den 28. september var Sass Larsen til møde om sagen i Statsministeriet, hvor han af [[Christian Kettel Thomsen]] og [[Anne Kristine Axelsson]], henholdsvis daværende departementschef i Statsministeriet og daværende departementschef i Justitsministeriet, fik lov til at læse notatet; de to departementschefer understregede dog, at det var fortrolige oplysninger, og at han derfor ikke måtte fortælle dem videre. Det kom senere frem, at Thomsen og Axelsson skulle have skrevet et notat, fordi de ved mødet pålagde Sass Larsen [[tavshedspligt]] i forhold til disse oplysninger; dette notat blev imidlertid aldrig skrevet.<ref name="DR2011">[http://www.dr.dk/Nyheder/Politik/2012/09/28/064816.htm "Topfolk efterlod nul spor i Sass-sag"]. [[Ritzau]]-telegram på [[DR]]. 28. september 2012.</ref> Sass Larsen og de to departementschefer mødtes senere samme dag. Denne gang tog han partifællen [[Bjarne Corydon]] med, mens departementscheferne tog Scharf med.<ref name="Skjoldager" />
Levende_personer Politik Erhvervsliv Ledelse Ledere